Nu vil jeg bede alle Malmø-supportere vende blikket mod midterpletten.
Her præsenterer vi nemlig Malmøs nye nummer 10: Eric Hansson!
Eric ...!
Eric, du fylder hele sengen!
Hvad?
Jeg skal faktisk sove.
- Undskyld. Jeg drømte. - Sov nu.
Ja.
I dag er en stor dag. Første dag efter ferien. Mandag.
Men mandag er altid en stor dag.
Hver mandag mødes jeg og min kollega Bengtsson og køber skrabelodder.
Så er ugen sparket i gang på en god måde.
Den største gevinst indtil nu var, da Bengtsson vandt 5000 kr. sidste år.
- Hej, Hasim. Hvad så? - Supermændene!
Hasim kalder os supermændene.
Skal I score den store gevinst?
Vi arbejder i et metalgrossistfirma. Fornøjelsen er ikke smågevinsterne -
- men at fantasere om, hvad vi ville gøre, hvis vi vandt stort.
Den bedste gevinst-fantasi om mandagen giver fredagsøllen.
Bengtssons fantasier handler om Las Vegas og en af pigerne på kontoret.
Mest Eva i omstillingen. Bengtsson er nyskilt.
Har du noget til mig?
Bengtsson plejer at vinde, for mine gevinst-fantasier er tit fantasiløse.
Men i dag har jeg gevinst-fantasien, som garanterer sejr -
- og en gratis øl på fredag.
Hvad har du så i dag?
Min fødselsdagsgave fra Emma. En 'bliv et bedre menneske'-bog.
Alle kan opnå en vis grad af professionalisme inden for alt -
- hvis man lægger 10.000 timers hård og dedikeret træning.
Otte timer om dagen i fem år.
Hvis jeg vinder 25.000 om måneden i fem år -
- siger jeg op her og bliver ...
Alfons, bademester, toyboy, delfintræner? Top Gun-pilot?
Professionel fodboldspiller.
- Professionel fodboldspiller? - Ja.
- Du kan jo ikke spille fodbold. - Jeg var ret god som lille.
Jeg havde problemer med knæene ... Pointen er, at det tager 10.000 timer.
10.000 timer? Hvor meget er det?
Otte timer om dagen i fem år ... Hører du ikke efter?
Det er den bedste gevinst-fantasi indtil nu.
- Tillykke, Eric. Tak. - Nej.
Jeg er ikke imponeret. Hør her.
Lear-jet til Las Vegas. Flyet skal males i guld ...
- Min har bund i virkeligheden. - Jeg tager Eva fra omstillingen med.
Det bliver ligesom i 'Pretty Woman', da de tager i operaen, og hun græder.
Og hun skal have en halskæde, der ligger i sådan en lille æske ...
- Hold lige kæft lidt. - Det er fint ...
Hold lige kæft!
Hvad er der?
Jeg har vundet.
Hvor meget?
25.000 om måneden i fem år.
Må jeg se?
Hold kæft ...
Hold da kæft ...!
Hvor fedt! Ja!
Ja!
Du vandt! Hold kæft, hvor fedt.
- Hvad så nu? - Hvad?
Hvad vil du med alle pengene?
Professionel fodboldspiller.
- Nej, betal hellere huslånet. - Tag dig sammen.
- Men kan du overhovedet spille fodbold? - Jeg sagde jo, at jeg var god som lille.
Den er her et sted. Hold lige den. Og den.
Hold også lige den. Der er den.
Så spiller vi.
Det er fint her.
- 100 jonger. - Jonger?
Jonglér med bolden 100 gange med fødderne. Kom så.
- Den er ikke normal størrelse. - Hunden huggede den i en børnehave.
- Kom så, 100 jonger. - Det hedder da ikke jonger, vel?
Okay, jonger. En, to, tre ...
Pis.
Igen, den ramte forkert på knæskallen. Det er lige meget ...
Du må nok hellere betale huslånet af.
Vi ses.
Men Bengtsson, jeg skal træne i 10.000 timer. Der er lang tid endnu.
- Tæller det, hvis den sidder fast? - Ja.
Pis ...!
Eric!
- Ja! - Hold da op!
- Shit! - 25.000 ...!
Hvad? Jeg ... Det er helt mærkeligt.
25.000 om måneden i fem år er ikke alverden -
- men det er forsvarligt at afdrage.
Så vil jeg godt høre ... Hvis vi forpligter os til betalingsplanen -
- kan vi så tage et nyt lån?
Ja. Når jeg ser på gevinstens nuværdi, ser jeg ingen problemer i det.
Hvor godt. Vi skal have ny drænering. Det er bekosteligt.
Skidedyrt. Eller dyrt ...
Men huset stiger vel også i værdi.
Du, jeg tænkte på det her med et nyt lån ...
- Er det ikke godt? - Jo.
Men det bliver lidt, som om der ikke er sket noget.
- Hvad mener du? - Der bliver ikke så stor forskel.
- Vi investerer jo i huset. - Ja, ja, det er godt ...
- Hvad? - Drænering er ligesom ...
Det er arbejde under jorden, som bliver dækket med jord.
Det kan ikke rigtig ses, at man har lavet noget.
Jeg tænker bare, at man også kunne gøre noget andet, sådan lidt 'crazy'.
Hvad mener du?
Noget anderledes ... Hvis man vil.
Har du set græsplænen, når det regner? Der er vandpytter over det hele.
Jo, i og for sig ... Det kan man mærke.
Jeg får travlt med kongressen. Klarer du alt det med banken?
Og vi holder det for os selv.
Det er lidt pinligt at få en masse penge uden at arbejde for det. Okay?
- Ja. - Det bliver skidegodt.
- Papirer, banken, fiks. - Fikset.
Det er fantastisk, at vi kan slippe for den dårlige drænering.
Tager du smørret? Jeg tænkte, at vi også kunne give noget til bistand ...
- Tog du ikke smørret? - Nej.
Der er et godt vandingsprojekt i Sudan.
Fedt!
Og så er det måske også tid til få barn-projektet.
Ja. Jeg har også tænkt lidt.
Det var mig, der vandt, ikke os.
- Det lød dumt. - Ja, det gjorde det.
- Ja ... - Har vi ikke fællesøkonomi?
- Jo, husholdningskassen ... - Har husholdningskassen betalt?
Hvis jeg vil have en computer, er det mine egne penge ligesom til skrabelodder.
Vil du have ny computer?
Se her. '10.000 timer'. Du gav mig den i fødselsdagsgave.
Alle kan opnå en vis professionalisme inden for alt -
- med 10.000 timers hård træning.
Se her.
Otte timer om dagen fem dage om ugen gange 50 uger om året -
- i fem år bliver ...
- Hvor mange timer? 10.000 timer. - Ja ...
Måske skulle jeg bruge 10.000 timer på at blive god til noget.
- Vil du læse på universitetet? - Nej, det skal være mere specifikt.
Jeg tænkte på at tage 10.000 timer, fem år -
- og bruge det på at blive ...
... fodboldspiller.
- Ja. - Det går jo ikke.
- Jo. 10.000 timer. - Hvem skal du spille med?
- Ja ... - Vil du være professionel?
Ja ... Det behøver ikke være sort eller hvidt.
Men vil du bruge 10.000 timer på at blive professionel fodboldspiller?
- Ja. - Det kan du ikke.
- Jo. - Du har ikke tænkt det igennem.
Jo, jeg har. Og det er sjovere end at få ny drænering.
- Nu bliver jeg faktisk lidt vred. - Hvorfor gav du mig så bogen?
De havde ikke tøfler i din størrelse.
- Bogen bliver som en opfordring. - Hold nu op!
Du kunne begynde at spille tværfløjte. Ikke sige op og spille fodbold på heltid.
Skal jeg se fjernsyn i fem år? Det er der folk, der ville gøre.
Emma, hold nu op.
Fem år foran fjernsynet kan man da forstå.
Det er ladsiggørligt.
Så gør jeg det og spiller tværfløjte.
Måske kan jeg bare tage orlov.
Hej.
Har du blanketter ... til orlov?
Nej, det har du ikke. Pas lige på den.
Det her er godt. Det går godt for gruppen.
Det var et pokkers godt salg, du lavede til Japan. Pokkers godt.
- De fik tørt på. - Ja. Hvad er vores orlovsregler?
- Vi har ikke nogen. - Jeg ville høre, om jeg kunne få det.
Javel ... Hvad vil du bruge en orlov til?
Der skete noget sjovt forleden. Jeg vandt lidt penge.
Så kunne man jo blive professionel fodboldspiller. Måske ...
Du ... Hør lige engang ...
Der er ingen grund til at være uforskammet.
Hvis du har fået job hos en konkurrent, så sig det.
- Er det Edströms Metall? - Nej.
- Har Edström ringet til dig? - Nej.
På din arbejdstelefon, som jeg betaler? Og tilbudt dig job?
Jeg vil være professionel fodboldspiller.
Du skal ikke lyve mig op i mit åbne ansigt!
Din idiot! Det kommer du til at fortryde!
Vildt. Fyret på stedet. Det kan ikke være lovligt.
Jeg kan ikke forklare det. Jeg gik ind og klippede ...
- Skal du ikke være på arbejde? - Jeg ringede til mobilen fra kontoret.
Hvis der er optaget på kontortelefonen, tror de, man arbejder.
- De kan ringe til begge telefoner. - Så arbejder man dobbelt så hårdt.
Hvad med dem her? 199 dask, det er da godt.
- De er ret flotte. - Nej, de er for billige.
Undskyld? Hej. Vil du hjælpe os? Du skal have kvalitet fra starten.
Hej ...Tora. Vi skal have de samme sko, som Zlatan har.
- Okay. Det har vi ikke. - Hvad?
- De er sikkert specialsyet. - Så tager vi de dyreste, I har.
- Størrelse 44. - 42.
- Okay. Græs eller grus?
- Grus, tak. - Græs.
Græs.
Er I sikre? Græs. Okay.
- Tror du, at Zlatan spiller på grus? - Nej, men det er min pointe.
Også min. Nu skal vi have en bold og noget tøj til dig.
Jeg tror, at de ... Nej.
- Hvordan føles de? - Lidt trange, måske.
- Har du haft fodboldstøvler før? - Ja! Da jeg var lille.
De er anderledes i dag. Stramme fortil. Hvordan føles de?
- Lidt for gule. - Ja ...
Prøv at gå lidt.
- Er det kontoret mod lageret? - Nej, du ville dø af grin.
Fortæl.
Jeg vandt på et skrabelod. Så jeg vil være fodboldspiller.
- I stedet for at arbejde på kontor? - Ja, jeg har sagt op.
Jeg klippede chefens slips af.
- Så er det svært at fortryde. - Ja ... Hvad?
- Ingen vej tilbage. - Nej.
Nemlig ...
Hallo?
- Er du okay? - Undskyld.
Jeg blev lige lidt svimmel.
- Vil du have skoene af? - Nej.
- Skal du have en pose? - Nej.
Du ... Tora, ja. Er der et hold, vi kan være med på?
- Hvad er det? - Landsholdsdragten. Så er det nu!
Så sker det. Kamp. Hvordan føles det?
Helt åndssvagt. Se mig lige.
- Hej. - Davs. Det er helt fint.
Hej.
- Hvordan er skoene? - Som plateausko.
De giver sig lidt. Kom, det er fængslets frokostkamp.
- Hvad? Sagde hun fængslet? - Ja, cool. Kom.
Nej, nej ...
For fanden ...! Det er farligt.
Se lige.
Bengtsson?
Her er en mere, der vil spille! Kom nu.
Bengtsson, kan vi lige sidde lidt?
- Kan vi ikke kigge lidt først? - Nej, nu gør vi det. Kom.
Kom. Tag dig sammen.
Her er en, der gerne vil spille. Nu tager du dig sammen.
Hej.
- Nå ... - Jeg kan bare kigge på.
Nej, alle må spille, men man skal have mørk eller hvid trøje på.
Ellers er det bar overkrop. Gult duer ikke.
Hvad venter du på? Smid trøjen.
Så spiller vi.
Spil Eric, den nye fyr!
- Hvad så? - Jeg ville have skudt ...
Okay. Hold da kæft ...!
Hold da op. Det ser ikke godt ud.
- Sæt dig hellere ned. - Nej, det er ikke så slemt.
- Av! - Hvad vil du sige til konen?
- Tror du, jeg holder det hemmeligt? - Hun skal vænnes langsomt til det.
- Gem skoene i garagen. - Hvordan skal jeg forklare det her?
- Spil overrasket. - Av!
- Hvad laver du? - Strækker. Hov, det er vores bold!
- Hej. Hvordan går det? - Fint. Det er bare ...
- Hvor er du god. - Jeg sidder på bænken i LdB.
Jeg er ikke god nok eller ikke nok motiveret, alt efter hvem du spørger.
- Og hvis jeg spørger? - Ikke god nok til de store hold.
Men når jeg ser dig, tror jeg på dem, der siger, at jeg ikke er nok motiveret.
- Jeg skal tilbage. - Hvad var det?
Fordi du prøver. Det er inspirerende.
Øv lidt boldkontrol inden næste kamp.
Vær sammen med bolden. Sov med den, spis med den.
Bliv bolden!
- Hej. - Hej. Hvordan har du haft det?
Hvad var det? Hvorfor smider du tasken ind i gæsteværelset?
- Hvad er der sket med dit knæ? - Pokkers ...
Er det blod?
Det skal desinficeres. Du kan bide i en pind.
- Det vilde vesten. - Så skal du hælde whisky på den.
- Okay? - Av!
Er det okay?
- Du har flotte ben. - Nej ...
- Jo, det har du. - Har jeg? Er de ikke lidt magre?
Nej, de er stærke.
Første gang jeg så dig, tænkte jeg: "Han har flotte ben."
- Du ...? Var det her ikke lidt ...? - Det er måske tid.
- Hvad med dit arbejde? - Det ved jeg ikke.
Det passer jo aldrig. Måske skal vi bare lade det ske, når det sker.
Du ...?
Hvad skete der med dit knæ?
Dine bukser var hele. Tog du dem af, inden du faldt?
- Hvad? - Eller gik det hedt til med elskerinden?
Nej.
Hvad så?
- Har du været utro? - Nej.
- Hvad sker der? - Bengtsson skubbede mig på banen.
Fodbold ... Det her med 10.000 timer ... Bengtsson ...
Jeg skulle jonge den 100 gange for ikke at bede om orlov ...
Så sparkede jeg forkert, og så ...
Men jeg blev fyret.
Så tænkte vi, at vi lige så godt kunne ...
... spille lidt, jonglere lidt ...
Det forstod jeg ikke ret meget af, men det lader til -
- at du er holdt op og vil spille fodbold i 10.000 timer.
Hvad? Nej, nej, nej.
Jo, jo ... Ja, sådan er det lidt.
- Nå. Okay. - Er du ikke sur?
Rasende. Men du og Bengtsson har jo snakket det igennem, så det er fint.
Og hvis du bollede mig så godt -
- at jeg bliver gravid, så kan ungen jo køre dig til træning om nogle år.
Men ...
Tak.
Ristet brød? Flot!
Eric!
Skynd dig lidt, ellers kommer jeg for sent på arbejde.
Shit, jeg har også travlt.
- Det var din tandbørste. - Nu skal jeg koge den.
Nej, det er bare leverpostej.
- Held og lykke med den store tale. - Tak.
Og held og lykke med ... Hvad skal du i dag?
Boldkontrol.
Bengtsson bad mig komme forbi klokken ti. Kan jeg tage bilen?
- Hej. - Jeg er lige straks færdig.
- Sidder du på min plads? - Dine ting er der.
- Hvad er det? - Øjeblik.
- Det er 10.000 ... - Det er det, der sker.
- Hvad sker der? - Hvor mange timer har du lavet?
- Lavet? - Hvor mange timers fodbold?
Ja ...
- 26 ... 28. - 28, ja.
10, 15, 20, 25, 28. Sådan.
Er det ikke bedre at sætte streger end at fjerne dem?
Det bliver jo det samme antal streger.
Sid ned, så skal jeg vise dig noget.
- Hvorfor holder du styr på det? - Fordi jeg er din manager.
Du kan ikke klare det alene, så jeg har lavet en 10.000 timers-plan.
I dag, 10.000 timer, Champions League.
Bengtsson ... Jeg går efter måske at spille i 6. division.
Det vigtigste er at blive rigtig god til en lille detalje.
- Spidskompetence. - Okay.
Tænk, hvis du kunne kaste indkast ti meter længere end alle andre.
- Ja ... - Det ville blive dit varemærke.
"Se, det er ham, der kan kaste længere end alle andre. Ham tager vi."
Nå, ja. Ja, ja.
- Så skal jeg træne armene. - Hvad?
- Træne, så jeg bliver god til indkast. - Nej, for fanden! Indkast er for svært.
- Frispark er meget lettere. - Er det?
Meget lettere.
- Det er lidt mærkeligt, Bengtsson. - Hør nu her ...
- Frispark skal være dig. - Ja, men der skyder man.
Det er for svært. Hasim er god til frispark.
Han har været yngling i Malmø FF.
- Skyder du hårdt? - Jeg kan godt holde lidt igen.
Der er altid en fej satan, der ikke bliver i muren, når bolden kommer.
Så bliver der mål. Men det skal ikke være dig.
Du skal være den bedste til at blive i muren. Altid tage et slag for holdet.
- Så kører vi. - Hold lidt igen.
Han rammer ikke. Du skal bare vænne dig til bolden. Vær stærk.
- Fuck ...! Du skulle jo holde igen. - Bengtsson.
Det er ikke så let, som det ser ud.
Tag lidt vand, så ordner vi det.
- Hej. Hvordan er skoene? - Der kommer du.
- Skoene? - Godt. De har udvidet sig lidt.
- Det er bedre. - Prøv dem her.
Grussko, størrelse 42,5.
- Hvis du skal spille på grus. - Har du købt dem til mig?
Der er tit fejl i lageropgørelsen.
- Har du hugget dem? - Skal jeg tage dem tilbage?
Det ... Eller ...
Nej.
Hej, Tora. Nye sko. Perfekt, der er de jo.
- Hvad er det? - Pressen. Jeg viste dig jo planen.
- Du sagde ikke noget om pressen. - Jo, på side tre.
Skal de filme mig? Hvorfor? Der var kun to sider.
Hvis du skal nå nogen vegne, er vi nødt til at bruge pressen.
Hej! Hvad er det for en bil? Hvid ...
- Ved du noget om det? - Nej, jeg bor bare derhenne.
- Det så lidt spøjst ud. - Så skal du bare vente og se.
- Jeg hedder Eric Hansson. - Hvad laver du her?
Jeg vandt stort på et skrabelod. Og det er ikke særlig sjovt at arbejde.
Så jeg sagde op, og nu vil jeg bruge 10.000 timer på at spille fodbold.
- Nej, det lød dumt. - Er det rigtigt, det med pengene?
Hvad? Jo, det er rigtigt ... Kan vi tage det om?
- Måske skulle vi se dig træne. - Ja ...
Okay.
Er han i kameraet? Godt.
Jeg behøver ikke spille i Champions League. 6. division er fint.
Filmer I? Godt. Nu gælder det.
Det er livsvigtigt. Okay?
Den bedste i muren. Du fortrækker ikke en mine.
- Eye of the tiger. - Hvad?
Slå korsets tegn ligesom de gode spillere. Tag lidt grus og gør sådan her.
Jeg slår ikke korsets tegn! Og bed Hasim tage det roligt.
Giv ham den lige i knolden. Det er godt tv.
Manager! Vi skal flere ting i dag. Kan vi komme i gang?
Filmer du? Okay.
Så ...
Tag det roligt.
Action!
Tak for de ord, Bengt Göran Gran fra Västmanlands partidistrikt.
Velkommen til den næste taler fra Malmø -
- en ung kvinde, der vil tale om fremtidens syn på arbejdere.
Nu håber jeg ikke, der kommer nogen overraskelser.
Tak.
Jeg er blevet moderat.
Hvis jeg ser på meningsmålinger for kvinder mellem 35 og 39 år -
- med universitetsuddannelse, velbetalt arbejde -
- og hus i en større by -
- så er chancen for, at jeg stemmer på socialdemokraterne meget lille.
Der er større chance for, at jeg stemmer på det nye arbejderparti, Moderaterna.
"Det nye arbejderparti, Moderaterna"? Hvordan fanden skete det?
- I kan godt buhe, men læs statistikken. - Gå hjem, borgerlige dyr!
Jeg går ikke hjem.
Jeg kæmper for, at mine søstre skal føle sig hjemme i Socialdemokratiet -
- ikke på trods af, at de har velbetalte job, men netop derfor.
Vores fælles arbejde bygger samfundet.
Men det arbejde foregår mindre og mindre dybt nede i miner eller i smelteovne.
Det arbejde er ofte velbetalt -
- og foregår på forskningsinstitutter, i banker og konsulentfirmaer.
Skillelinjen skal ikke gå mellem høje og lave indkomster.
Den skal gå mellem dem, der arbejder -
- med en følelse af, at det bidrager til vores fælles samfund -
- og dem, der sætter egne interesser først. Tak.
- Det gik jo skidegodt. - Jeg kan ikke huske, hvad jeg sagde.
- Hasim, is! - Her. Jeg skal alligevel betale ham.
- Betaler du Hasim? - 100 kr. i timen og 25 for dukkerne.
Bengtsson ...
Blev det mærkeligt med tv, mur af dukker ... og min næse?
- Skal jeg svare? - Nej.
Men det er vel lige meget, om han gør det godt eller skidt.
Hovedsagen er, at han er her. Så gode venner har folk ikke.
- Han pjækker fra arbejde. - Ja. Så gode venner har folk ikke.
Er det ikke lidt som at have sommerferie?
Jeg betalte Hasim for to timer. Men vi har kun været i gang i halvanden.
Så hvad siger I?
- Så kom! - Ja.
Godt!
Flot!
Godt. Igen.
Ja, ja ...
- Der er en del ømme tæer efter det her. - Nogen skal turde sige det, som det er.
Ja. Jeg siger altid: Hvis skoene klemmer, må man købe nogle større.
Er du klar til næste karriereskridt? Skal vi se, hvor modig du er foran et kamera?
- Ja. - Godt.
... og dem, der sætter egne interesser først.
Tak. Det gik virkelig godt. Du er dygtig.
- Tak. Er vi færdige? - Ja. Bliv stående lidt.
Vi flytter kameraet og filmer mig, så vi kan klippe lidt.
Det kan godt tage lidt tid.
Dit syn på arbejde lyder virkelig spændende.
At alle har en pligt over for samfundet til at arbejde.
Ja, og man kan jo også se det som en fordel.
Ja. Hvad med din familie? Du er jo gift. Hvad arbejder din mand med?
- Import og eksport af jern og stål. - Det er et rigtigt arbejde.
Ja ... men han er på kontoret.
Men det er også pointen. Stadig færre arbejder med kroppen nu om dage.
Og ... Ja, så han ...
Siger I til, når I tænder igen?
Hov!
Jeg glemte at slukke, så vi fik det, hun sagde om sin mand.
- Skal vi spille det over? - Nej, det kan være godt at have.
Hvis I vil spole tilbage, kan jeg godt vente ...
Nej, det sker hele tiden. Det skal du ikke tage dig af.
Okay. Jeg tænkte bare ...
- Hej! - Jeg har ventet på dig.
- Hvad skal du med min jakke? - Vi er inviteret til noget parti-halløj.
- Hvorfor det? - Jeg blev interviewet af Sydnytt.
Vi er inviteret til at se udsendelsen sammen med nogle distrikts-pinger.
- Er det rigtigt? Da jeg trænede ... - Vi har travlt. Vi snakker i bilen.
- Stryg lige opslagene. - Jeg blev faktisk også ...
- Jeg er faktisk lidt nervøs. - Det forstår jeg godt.
Jeg har ikke bedt om det, men der er virkelig kommet skub i sagerne.
Og lige en ting. Vil du ikke godt holde lav profil med det der fodbold i aften?
- Lav profil? - Lad være med at tale om det.
- Sig, du arbejder i stålfirmaet. - Det er jo næsten som at lyve.
Vil du ikke nok, hvis jeg beder dig?
- Skammer du dig over fodboldtræningen? - Nej ... Det skal vi ikke diskutere nu.
Skal jeg skjule sandheden uden at vide hvorfor?
Hold nu op, Eric! Undskyld.
Det er bare, fordi ... I Sydnytt i dag var kameraet ikke slukket.
Og jeg kom til at sige, at du stadig er i stålfirmaet. Ja.
Og jeg kunne ikke tage det tilbage.
- Det føles, som om jeg har løjet. - I Sydnytt.
Ja. Så lad os holde fodbold-tingen for os selv.
Det kan godt blive noget rod, for jeg har også talt med dem.
- Hvad? - De kom forbi fodboldbanen, og ...
- Ja. - Hvad?
Jeg sagde, at det ikke er sjovt at arbejde. Det er det jo ikke.
Jeg prøvede at forklare, men du hører ikke efter.
- Det er, som om du skammer dig over mig. - Eric, hør på mig.
- Du kan ikke blive professionel. - Ikke Champions League, men 6. division.
Man kan ikke blive professionel, hvis man starter som 36-årig.
Jo, man kan. Det tager 10.000 timer. Det kan man faktisk godt.
Pis ...
Hør her, hvad vi gør.
Få Bengtsson til at tage til Sydnytt og stoppe din reportage.
Okay.
What's up?
Hvad?
Hej. Kender du nogen, der bestemmer her?
Ja ...
Kan jeg ikke bare vente på en café?
Hvis det går galt, vil jeg ikke skamme mig alene. Kom så.
Hej.
En butler ...!
- Champagne? - Nej, jeg skal vist køre i aften.
- Det er mig. Hvordan går det? - Jeg er på kontoret, på redaktionen.
- Skynd dig lidt. - De ved vist ikke, at Emma er din kone.
Du? Bengtsson ...? Hallo? Bengtsson?
Jeg er nødt til at lægge på.
Ja ...
Vi tales ved. Jeg lægger på ... Hej.
Bengtsson? Hallo?
Bengtsson!
- Hvordan går det? - Godt. Det løser sig.
Hvor dejligt!
Nu har jeg det bedre. Du drikker jo ikke noget.
Her. Skål.
Elskede?
Jeg kæmper for, at mine søstre skal føle sig hjemme i Socialdemokratiet -
- ikke på trods af, at de har velbetalte job, men netop derfor.
I et interview bagefter uddybede Steen-Hansson sit syn på arbejde.
Vi i Socialdemokratiet må opdatere vores syn på arbejde.
'Arbejder' betyder ikke det samme i dag.
Skillelinjen skal ikke gå mellem høje og lave indkomster -
- men mellem dem, som arbejder med en følelse af at bidrage til samfundet -
- og dem, der sætter egne interesser først.
- Hvad arbejder din mand med? - Import og eksport af jern og stål.
Reporter var Katarina Bengtsson.
Og nu vejret.
Hør her, partikammerater.
Skal vi ikke få vores nye provokerende stjerneskud op på scenen?
Hvad synes I? Emma!
Hovsa.
Tak.
Jeg tror, at vi sammen kan samles ...
... at vi kan forene os i en følelse af ...
Hej, Bengtsson. Tak. Dødgodt.
Tusind tak.
Det kom ikke i Sydnytt, men der kommer noget andet.
De begyndte at snakke om nyhedsværdi, journalist-etik og alt det der.
- Så der kommer noget andet. - Hvad?
- Tænd hellere fjernsynet. - Hvad sker der?
Jeg må hellere lægge på. Vi tales ved.
Jeg ringer senere. Hej.
Bengtsson!
Og der tror jeg, at vi i Socialdemokratiet -
- har meget at give Sverige, sådan som politikken ser ud i dag.
- Og ... - Se, der kommer mere.
Skru op!
Han arbejder med import og eksport af jern og stål.
Det passer bare ikke rigtig.
Hendes mand har et helt andet 'job'. Se her.
Jeg hedder Eric Hansson. Jeg vandt stort på et skrabelod.
Det er ikke sjovt at arbejde, så jeg sagde op, og nu vil jeg spille fodbold.
- Nej, det lød dumt. - Er det rigtigt, det med pengene?
- Ja ... Kan vi tage det om? - Måske skulle vi se dig træne.
For satan da også.
Action!
- Går det? Hvad laver I? - Vi træner frispark.
Plejer man ikke at mene den, der tager frisparket?
Jo, men vi vendte det om og træner mur.
Nej, Bengtsson ... Pis ...
- Det ser slemt ud. - Det er ikke noget. Øjeblik ...
Hvad siger I?
Han var skøn.
Ham ville man da stemme på. Ikke på konen.
Vi har et fantastisk program i aften. Timbuktu kommer!
Og den tidligere højdespringer Stefan Holm.
Eric! 10.000 timer!
Eric!
- Du var også i tv. - Jeg så det godt.
- Jeg er skidefuld. - Vi skal vist gå nu.
Åh, gud, jeg har det skidt. Eric?
- Vi skal tanke. - Du ved ... Bengtsson.
- Emma ... - Jeg har tænkt mig ...
Jeg klipper kuglerne af ham.
Der var nok ikke så mange, der så det.
"Av, av, av, jeg hedder Bengtsson! Nej, mine kugler!"
Du skal ikke frygte at blive genkendt.
- Mig genkender ingen. - Eric, I love you ...
- Vi skal tanke. - Kom, Eric.
Nu snaver vi.
Emma, nu skal jeg altså tanke.
Eric, du er en nobody.
- Men du... - Jeg skal altså tanke.
- Vær ikke så skide dygtig. - Ingen genkender dig.
Ingen så programmet. Emma, søde ...
- Nu skal vi tanke. - Jeg er vist lidt fuld.
Er det ham?
Det er ham!
- Kom. - Hold op. Hent et glas vand.
Tak.
Skal vi snakke, eller ...?
Vi må snakke i morgen.
- Hvad er det for en lyd? - Det er vel regnen.
Nej, det kommer indefra.
Hvad fanden?
Shit!
Hvad fanden er der sket?
Der lugter af jord.
Fandens også!
Det kilder lidt i fødderne.
Det skal nok blive godt.
Nej, det gør ej.
Vi kan ikke gøre ting uden at tale med hinanden, vel?
Så sig dog noget!
Jeg burde nok ringe efter en pumpefyr.
Det gør jeg.
- Hvad gør vi så nu? - Det er op til jer.
Men strømmen virker ikke, så få nogen ud at lave det.
Hvis jeg var jer, ville jeg tage på hotel.
Jeg må hellere gå ind og ringe.
Vil du have lidt tid alene? Jeg kan bo hos Bengtsson lidt.
Ja, måske.
Så går jeg ind og pakker lidt.
- Giver du op så let? - Hvad?
Os.
- Opgiver du os for fodbolden? - Du ville jo have tid for dig selv.
Ja, nu vil jeg.
Det roder lidt, når jeg ikke har ungerne.
Ikke, når du har dem?
Her ligger jeg. Vi kan godt dele, hvis du vil. Få hver vores ende.
Det er tæt på fjernsynet. Du kan også få ungernes værelse.
Lad os se på det.
- Her er ungernes værelse. - Hvor er det fint.
Småkrybene kan ikke gøre for, at Johanna mødte Carlos.
- Nej ... - Se her.
- Hvad er det? - Det er dig.
Ja, for pokker. Hvad er det på knæet?
Det er jo din forbinding.
Og der er jeg.
Fint, ikke? Der er Emma.
Og Tora. Hun er altid på cykel. Og der er Hasim.
- Har du lavet den? - Ja, sammen med børnene.
Utroligt. Den er fin.
Det er perfekt træningsvejr for os.
- Burde du ikke være på arbejde? - Jeg sagde, jeg skulle til begravelse.
- Hvem er død? - Vi skal lige stoppe på vejen.
Skynd jer!
Så kører vi, unger!
Hop ind! Pas på fingrene. Sådan. Sidder I godt?
- Burde de ikke lære noget? - Jo, men det her er livets skole.
- Og jeg sagde ... - At der var begravelse.
Vi må peppe onkel Eric lidt op. Ham og hans pige har slået op.
Hun har ikke slået op, og hun er min kone. Hold op med at pille mig i øret.
Det er farligt at forstyrre balancenerven.
Er I klar?
Mål, mål, mål! Flere mål!
Og mål det skal vi nok få
Vi vil ha' mål, mål, mål flere mål
Pas på nu angriber vi!
- Sådan. - Hvad er det?
Boldnet og kegler, som en træner skal have. Kom, unger. Kom, Eric.
- Hvad er nu det? - Måske har du fans. Se, unger.
- Hej, Tora. - Hvad er det?
De så dig i tv i går. De kan godt lide din 10.000 timers-ting.
Se, unger! Der kommer de. Hej, hej.
- Bengtsson ...? - Har jeg ikke sagt det?
Sydnytt vil lave en opfølgning. Hej, hej.
Kom og sig hej.
Hej og velkommen.
Hold kæft! Hold op med at klappe! Er I dumme i hovedet?
Tag hjem til jeres børn eller koner! Tag på arbejde!
Det gælder også dig, Bengtsson. Det var mig, der vandt.
Jeg har ikke brug for planer, managere eller journalister. Tag på arbejde.
Du må godt blive.
Nej ...
Emma!
Godt! Den anden kant.
Godt. Tilbage, tilbage, tilbage!
Ja! Ja! Slip ikke ...
Tora, hvor fanden skal du hen? Tora!
Hvor skal du hen? Kom tilbage.
Tora! Pis ...
Du skal tage kortere tilløb.
Gå to skridt frem.
Lidt mere.
Der.
Lange tilløb er risikable. Sats på høj sikkerhed.
Det er lige meget. Jeg holder op i morgen. Jeg vil have min kone tilbage.
Hvis du holder op med at spille fodbold, så får du din kone tilbage?
Tror du ikke, det tog er kørt?
Hvad laver du her midt om natten, hvis du ikke vil spille fodbold? Hvad vil du?
Jeg vil spille fodbold i 10.000 timer og have min kone.
- Så gør det dog. - Det duer ikke.
Emma ... Jeg ved ikke ...
- Hvad laver du? - Det er ikke hendes skyld.
- Er du ikke på min side? - Hvad er din side, Eric?
Måske vil hun bare ikke have, at du vender op og ned på det hele uden varsel.
Det er vel rimeligt? Du beslutter bare noget alene.
- Ret egoistisk, hvis du spørger mig. - Jeg sagde jo, at jeg holder op.
- Slap af! - Så du det? Kort tilløb.
- Jeg holder op med at spille fodbold. - Det er da endnu mere egoistisk.
- Hvad? - Nu har du vist, hvad din drøm er.
Så kan hun have dårlig samvittighed, fordi du opgav den for hendes skyld.
Hvad så nu?
Det er på tide at sove. Hvor har du tænkt dig at gøre det?
- Hos Bengtsson. - Har du sagt undskyld til hans børn?
Nej.
Du ...?
Du? Jeg holder op med at spille fodbold.
Du bestemmer.
Men du skal hjælpe mig med at gøre det med et brag.
Kæmpe brag ...
Et brag ...
- Græs. - Ja.
- Er du klar til et brag? - Ja.
Så kører vi. 100.
Godt.
- Hej. Nå, der er den. - Den lægger vi væk.
- En lille gave. - Til mig?
Den fod. Nej ...
Godt. Nej, forfra.
Syv, otte ... Nej.
Godt.
- En hundredelap. - Det bliver skidesjovt.
Jeg kan ikke jonge i en firkant på størrelse med en ært.
Prøv.
90 ...
100.
Hej, det er Eric. Det er den grønne knap, du skal trykke på.
Måske trykkede du forkert.
Jeg har skrevet kanal og tid, hvis du vil se fjernsyn i aften.
Det ville være dejligt. Ja ...
Hej.
Er du sikker?
Så er vi klar. Værsgo.
Ja ... Vi har skiftet træner.
Eric kvalificerede sig ikke til et hold, så vi har hyret Hasim.
- Hvad er lønnen? - 100 i timen.
Så det er dig, der er professionel?
Er I klar til at møde ham live?
Ja!
Ti sekunder.
- Et brag! - Kom. Kom her.
- Av for fanden! - Nu er du klar.
Gør det!
Godt, mine damer og herrer!
- Hvad så? - Han er lige kommet.
Sikke et svin.
- Velkommen. Hvordan går det? - Godt.
Godt. Hvordan går det med hovedet?
Ja ...
Fint nok.
Du vil gerne komme med en afsløring?
Jeg siger op fra fodbolden. Går på pension.
Hvor trist. Det blev en kort karriere.
Det er noget rod for min kone.
Selv om jeg holder op, vil jeg godt have det sagt.
Det skal du ikke hoppe på.
Min kone har et arbejde, hvor folk tænker meget og har mange meninger.
Da vi vandt, ville hun give penge til bistand og gode ting -
- mens jeg var stædig og ville spille fodbold. Det skal folk vide.
Vi spørger publikum. Hvor mange synes, at Eric skal fortsætte med fodbolden?
Der er en skov af hænder. Alle synes, at du skal fortsætte.
- Giv publikum en chance. - Jeg har bestemt mig.
Hør her. Må jeg lige låne den?
Hvis du kan jonglere med bolden 100 gange ...
Nej, 200 gange, så fortsætter du med fodbolden.
Og jeg lover, at når jeg ser nogen fra Røde Kors -
- skriver jeg under på, at jeg vil give 100 kroner om måneden.
Hvor mange er med på det? Det er godt.
Hvor mange giver 100 kroner om måneden, hvis du kan jonglere 200 gange -
- og fortsætter med fodbolden?
Jeg så mindst 30 hænder. De kan ikke springe fra.
- Han skulle jo holde op. - Det er aftalt.
- Hvordan ved du det? - Han skrev det i en sms.
- Hvad siger du? - Okay.
Okay! Kom.
- 200. - Jonger!
Det bliver spændende.
Hvordan kan det være aftalt? Det er jo direkte.
Kom, publikum, nu støtter vi Eric.
Det er godt. Ja.
- Fem, seks, syv, otte ... - Hvor mange har vi?
50, 51, 52!
53, 54 ...
56, 57! Vågn op, unger!
- Hvor mange har vi? - 79, 80. Se onkel Eric!
Nej! Godt! Kom igen!
89, 90, 91, 92, 93!
Se, unger!
Pas på! Nej, ikke ind i væggen. Nej!
Det tæller alligevel!
Det ser rigtig godt ud. Gå baglæns.
Godt! Det er godt.
- Så er vi tilbage. Hvor mange har vi? - 161.
Flot.
- Pas på! - 170!
- Det tæller alligevel. - Det tæller alligevel!
- Hvor mange har vi? - 190.
92, 93, 94, 95, 96, 97, 98, 99 ...
200!
200, 200, 200!
200!
- Eric Hansson! - Hold da kæft.
200 jonger!
Kom og sæt dig.
- Tillykke. - Tak.
- Hej. - Hej.
Jeg så dig i tv forleden.
- Skal du med hen og træne? - Nej, jeg skal på arbejde.
Kom. Jeg sagde til chefen, at du skal til begravelse, og han har fået et slips.
Så er der ingen, der spørger.
Vil du virkelig? Det er gamle Bettan ... Og nu regner det.
- Hvad nu? - Vent og se.
Eric! Skulle vi ikke på fodboldbanen? Skal du rejse?
Nej, men det skal du. Lad mig se ... Pas.
Tandbørste. Lid tøj er godt at have.
Og dine ekstranøgler. Tak for lån.
Sådan. Held og lykke.
Hov, jeg glemte lige ... En flybillet til Las Vegas.
- Vegas? - Det er vist på tide.
- Ikke græde. - Nej.
Af sted og lav dine Vegas-ting.
Der er en konference på Caesars Palace for sportsagenter.
Hvis du skal være fodboldagent, kan du lige så godt blive det rigtigt. Billet.
Åh, hvad fanden ...
Smut. Jeg klarer mig.
Bengtsson! Må jeg se lidt moonwalk?
Du ...
- Er du klar? - Ja.
- Forresten, jeg holder op med at spille. - Hvad?
Ja, det er tid til en ny drøm. Jeg vil ikke sidde på bænken mere.
Jeg var inspirerende, og nu vil du holde op? Det virker helt forkert.
Ja, men det handler vel egentlig ikke om fodbold.
- Hvad sker der her? - Der er udtagning til Korpen.
- Jeg vil spille på et rigtigt hold. - Hvem er pigen?
Hun er lidt ligesom Bengtsson, kan man sige. Samme type.
- Vil du have varm kakao? - Gerne.
Så du er ikke sur mere?
Nej, jeg er ikke sur. Jeg troede, at vi ...
... vidste, hvad vi ville sammen i livet, og så ...
Pludselig forstod jeg, at det slet ikke var sådan.
Nej, det gik lidt hurtigt.
"Pludselig sker det." Eller hvad siger man?
Jeg var på kontoret forleden, og jeg kan vist godt få jobbet tilbage.
- Vil du det? - Nej. Det er jo det ...
Jeg vil ikke.
Jeg vil det her.
Men jeg tænker også på, hvad du vil. Måske vil du være statsminister.
Det er vigtigt, at vi tør tale om det, selv om det ikke bliver.
Men jeg tror godt, det kan blive. Så er vi forberedte, når det sker.
Hvis du skal have sikkerhedsvagter ... Det er godt at tale om det allerede nu.
- Hvornår er det dig? - Når som helst.
Af sted. Skal vi spise sammen bagefter?
- Ja. - Og snakke videre.
Hej.
- Så du er Erics træner? - Nej.
Ikke? Hvad laver du så?
Det ved jeg ikke rigtig.
Jeg har tænkt mig at finde ud af det. Hvad laver du?
Jeg havde faktisk tænkt mig at blive statsminister.
Ja, men det er vel fint.
Hvad for et samfund får man mon, hvis alle jagter deres drømme?
Men hvis der på hver 36-årige med fodbolddrømme går en sportsagent -
- en statsminister og en ung pige, der holder op med at sidde på bænken -
- så er det vel 25.000 om måneden i fem år og lidt vand i kælderen værd.
Og som sagt: 10.000 timer ... Der er jo masser af tid.
Tekster: Claus D. Jarløv